ישראל אלמסי

ישראל אלמסי (נולד ב-30 בדצמבר 1985) הוא מייסד ומנכ"ל ארגון ידידים - סיוע בדרכים. נבחר להשיא משואה ביום העצמאות ה-72 וזכה באות הנשיא למתנדב לשנת 2021.

קורות חיים
נולד בשכונת הר נוף בירושלים כבן בכור מבין שמונת אחים לזהבה ויתרו אלמסי. בצעירותו עברה משפחתו לקריית יערים, שם למד בתלמוד תורה 'הרי יהודה'. למד בישיבת 'רינת התורה' ו'נתיבי התלמוד' בירושלים. למד חשבונאות וייעוץ מס במכללת מבחר.

לאחר שעבר תאונת דרכים, התגייס לשירות אזרחי בעמותת אור ירוק. 

בשעה 5:00 בבוקר חורפי בעקבות תקלה ברכבו, חיכה לשווא שיגיע רכב לחבר כבלים למצבר. בעקבות המקרה החליט שלא יהיה עוד אזרח במדינת ישראל ובעולם כולו שתקוע בסיטואציה זהה ללא מענה ובאותם רגעים פתח קבוצת וואטסאפ בשם 'כבלים' וצירף למיזם החדש שלו אנשים מרחבי הארץ שהתנדבו לספק עזרה דרכה. משם הכל היסטוריה.

כיום הוא מתעסק בתחום סליקת אשראי ומשמש בהתנדבות כיו"ר ומנכ"ל ארגון 'ידידים' המפעיל למעלה מ־45,000 מתנדבים ומתנדבות מכל גוני הקשת של החברה הישראלית ללא הבדל דת גזע ומין.

עם תחילת משבר הקורונה החל לסייע לאזרחי ישראל לבקשת פיקוד העורף, בשינוע של מנות מזון, תרופות, קניות אוכל ועוד למבוגרים ומבודדים.

ב-2020 נבחר להדליק משואה בטקס הדלקת המשואות ביום העצמאות ה-72 של מדינת ישראל. וב-2021 זכה באות הנשיא למתנדב.

חיים אישיים
נשוי לציפי ולהם ארבעה ילדים. מתגורר בגבעת שמואל.

קישורים חיצוניים
אבנר שאקי, "אף אחד לא עצר לי בכביש. אמרתי לעצמי ’זה לא יכול להיות’": ריאיון עם מנכ"ל ידידים, ראיון באתר "הידברות" 30 באפריל 2018
דוד אור שחר, מנכ"ל ידידים - על חלום החסד שהולך ומתגשם, באתר הקול היהודי 8 בפברואר 2019

הערות שוליים

חרדים ישראלים
פעילים חברתיים ישראלים
משיאי משואה ביום העצמאות: 2020
מקבלי אות הנשיא להתנדבות
ישראלים שנולדו ב-1985